2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

(ก) ลักษณะผลิตภัณฑ์

(ลักษณะผลิตภัณฑ์ได้แยกเป็นแต่ละโครงการและได้แสดงรวมไว้ในเอกสารประกอบแนบท้ายหมายเลข
3)

(ข) ปัจจัยที่มีผลกระทบต่อโอกาสและข้อจำกัดในการประกอบธุรกิจ

บริษัทฯ ได้ผ่านการรับรองมาตรฐาน ISO 9001:2000 ในเรื่องการบริหารงานก่อสร้าง
และการบริหารงานขาย
ซึ่งแสดงถึงความมีมาตรฐานในการดําเนินงานและความมีประสิทธิภาพของบุคลากร
ในการดำเนินธุรกิจ

• บ้านจัดสรรต้องมีเงินทุนเพื่อซื้อที่ดินขยายโครงการตลอดเวลา ที่ดินบางทำเลอาจติดข้อบัญญัติ
ของกรุงเทพมหานคร ข้อบัญญัติผังเมือง ข้อบัญญัติเกี่ยวกับสิ่งแวดล้อม
และข้อบัญญัติเกี่ยวกับการจัดสรร ที่ดิน
บริษัทฯจึงต้องมีเจ้าหน้าที่เฉพาะทําการศึกษาและติดตามสถานการณ์อย่างใกล้ชิด
เพื่อป้องกันไม่ให้เกิดความผิดพลาดและเสียหาย จากการปฏิบัติผิดกฎหมายและระเบียบปฏิบัติต่างๆ
ซึ่งเป็นข้อจํากัดใน การดําเนินธุรกิจ

(2) ตลาดและภาวะการแข่งขัน

(ก) นโยบายและลักษณะตลาดของผลิตภัณฑ์

นโยบายการตลาด ของปี 2549

• บริษัทฯมีโครงการที่อยู่ระหว่างการพัฒนาทั้งสิ้น 8 โครงการ คือ โครงการสัมมากรบางกะปิ
โครงการสัมมากรมีนบุรี 1 โครงการสัมมากรมีนบุรี 2 โครงการสัมมากรนิมิตใหม่
โครงการสัมมากรรังสิต คลอง 2 โครงการสัมมากรรังสิต คลอง 7 โครงการสัมมากรนครอินทร์
และโครงการสัมมากรราชพฤกษ์

• บริษัทฯมุ่งพัฒนาโครงการให้มีคุณภาพดี เป็นที่พอใจของลูกค้า โดยเน้นการดูแลทั้งสภาพแวดล้อม
สังคม ชุมชน คุณภาพของงานก่อสร้าง และงานบริการ บ้านส่วนใหญ่เป็นบ้านเดี่ยวระดับราคา 2 -
4 ล้านบาท และมีบ้านเดี่ยวระดับราคา 4 - 6 ล้านบาท ในทำเลที่มีศักยภาพสูง เช่น
โครงการสัมมากรนครอินทร์ และโครงการสัมมากรบางกะปิ

กลยุทธ์การตลาด

• บริษัทฯ ยึดมั่นในนโยบายหลัก คือ การผลิตสินค้าและบริการที่ตอบสนองความต้องการและความ
พึงพอใจของลูกค้าโดยไม่เพียงให้ความสำคัญกับคุณภาพงานก่อสร้างเท่านั้น แต่ยังเน้นการสร้างสังคม
การ ดูแลสภาพแวดล้อมในโครงการ ความปลอดภัย
และความสะดวกสบายของสมาชิกในโครงการด้วย

• บริษัทฯเน้นการเลือกทำเลที่มีศักยภาพในการเจริญเติบโตเป็นหลัก
โดยการจัดซื้อที่ดินเพื่อการพัฒนาที่ติดถนนใหญ่ สามารถเดินทางสะดวก ในปัจจุบันแบ่งออกเป็น 3
โซนคือ โซนทิศตะวันออก ได้แก่ บางกะปิ มีนบุรี และนิมิตใหม่ โซนทิศเหนือ ได้แก่
รังสิต-นครนายก โซนทิศตะวันตก ได้แก่ นครอินทร์ และราชพฤกษ์

การวางแผนการตลาด

• บริษัทฯได้จัดให้มีการเก็บข้อมูลด้านความต้องการ
และความพึงพอใจของลูกค้าอย่างต่อเนื่องเพื่อนำมาวิเคราะห์และประมวลผลเพื่อใช้ในการวางแผนการตลาดให้สอดคล้องกับความต้องการของลูกค้า
นอกจากบริษัทฯจะเน้นเรื่องการเลือกทำเลเป็นสำคัญแล้ว ยังคำนึงถึงการผลิตสินค้าที่มีคุณภาพ
ในราคาสมเหตุสมผล และมีการโฆษณาประชาสัมพันธ์อย่างต่อเนื่อง
รวมถึงการวางแผนจัดการสภาพโครงการและบรรยากาศในโครงการให้ร่มรื่นสวยงาม

ที่ตั้ง

• ในการเลือกทำเลที่ตั้งโครงการนั้น
บริษัทฯจะเน้นในทำเลที่มีศักยภาพสูงมีแนวโน้มเจริญเติบโตในอนาคต
โดยดูจากเส้นทางการขยายตัวด้านการคมนาคม และระบบสาธารณูปโภคพื้นฐาน ซึ่งแต่ละ
โครงการของสัมมากรมีจุดเด่นที่ทำเลที่ตั้งอยู่ติดถนนใหญ่ ทำให้เดินทางได้สะดวก
ซึ่งการเลือกทำเลที่ดีนี้ถือเป็นกลยุทธ์หลักของบริษัท ซึ่งบริษัทฯมีโครงการอยู่ระหว่างพัฒนาทั้งสิ้น 8
โครงการคือ โครงการสัมมากร บางกะปิ โครงการสัมมากรมีนบุรี 1 และ 2
โครงการสัมมากรนิมิตใหม่ โครงการสัมมากรรังสิต คลอง 2 โครงการสัมมากรรังสิต คลอง 7
โครงการสัมมากรนครอินทร์ และโครงการสัมมากรราชพฤกษ์

สินค้าที่มีคุณภาพ

• ด้านการพัฒนาคุณภาพของผลิตภัณฑ์ บริษัทฯให้ความสำคัญด้านคุณภาพงานก่อสร้าง
คุณภาพงานบริการ คุณภาพของสิ่งแวดล้อมในโครงการรวมถึงความปลอดภัย
และคุณภาพของสังคมโดยรวมของโครงการด้วย ซึ่งการพัฒนาคุณภาพสังคมในโครงการนั้นบริษัทฯ
ถือว่าเป็นสิ่งสำคัญเพราะจะเป็นรากฐานการอยู่ร่วมกันอย่างมีความสุขของทุกคน

ราคา

• บริษัทฯใช้กลยุทธ์การตั้งราคาที่แข่งขันได้กับคู่แข่งในทำเลเดียวกัน
นอกจากนี้บริษัทฯยังเน้นการบริหารต้นทุน ตั้งแต่ต้นทุนทางการเงิน ต้นทุนที่ดิน
ต้นทุนการพัฒนาโครงการ และ ต้นทุนการก่อสร้าง ซึ่งการบริหารต้นทุน
ดังกล่าวเป็นการบริหารต้นทุนให้เกิดประสิทธิภาพสูงสุด โดยยึดหลักการ คือ ผลิต
สินค้าและบริการที่ได้มาตรฐานตรงตามความต้องการของลูกค้าในราคาที่เหมาะสม
โดยบริษัทฯเน้นการพัฒนาและสร้างบ้านพร้อมที่ดินเพื่อขายแก่ผู้มีรายได้ปานกลางในระดับราคา 3-5
ล้านบาท ขนาดที่ดิน 50-70 ตารางวา ขนาดบ้าน 120-200 ตารางเมตรเป็นหลัก
ซึ่งกลยุทธ์ในการตั้งราคานั้นใช้หลักการตั้งราคาให้ สมเหตุสมผล
ซึ่งแต่ละโครงการจะแตกต่างกันตามทำเลที่ตั้ง ขนาดที่ดิน และขนาดบ้าน

ช่องทางการจำหน่าย

• บริษัทฯเน้นการขายที่สำนักงานขายโครงการเป็นหลัก โดยสร้างบรรยากาศให้อบอุ่นประทับใจ
มีบ้านตัวอย่างที่ตกแต่งหรูหรา สวยงาม
ตามสมัยนิยมเพื่อให้ลูกค้าสามารถเข้าใจรายละเอียดของแบบบ้าน ช่วยการตัดสินใจให้ง่ายขึ้น
นอกจากนี้ยังได้ออกบูธในงานบ้านและคอนโดตามความเหมาะสม
เพื่อนำเสนอโครงการของบริษัทฯให้เป็นที่รู้จักมากขึ้น

การโฆษณา และประชาสัมพันธ์

• ด้านการโฆษณาประชาสัมพันธ์นั้น บริษัทฯเน้นการประชาสัมพันธ์แบบเจาะจงกลุ่มเป้าหมาย
โดยดำเนินการอย่างต่อเนื่อง สื่อหลักที่ใช้คือ ป้ายโฆษณา ทั้งบิลบอร์ด และมินิบอร์ด
นอกจากนี้ยังมีไดเรกเมล์ และสื่ออิเลคทรอนิคต่างๆ

การบริการ

• บริษัทฯให้ความสำคัญการให้บริการแก่ลูกค้าอย่างมีคุณภาพ โดยมีการวัดความพึงพอใจของ
ลูกค้าต่อการบริการในด้านต่างๆ และนำข้อมูลเหล่านั้นมาปรับปรุงพัฒนา
นอกจากนี้ยังมีการอบรมพัฒนาบุคลากรอย่างต่อเนื่องให้ตระหนักถึงความสำคัญของลูกค้า
เข้าใจความต้องการของลูกค้า และใส่ใจการให้บริการ เพื่อให้ลูกค้าได้รับความพึงพอใจสูงสุด

ลักษณะลูกค้ากลุ่มเป้าหมาย

• การจัดแบ่งลักษณะของลูกค้ากลุ่มเป้าหมายแบ่งออกเป็น 2 ประเภทใหญ่ คือ

ก. กลุ่มลูกค้าเดิม

หมายถึง กลุ่มลูกค้าที่อาศัยและซื้อบ้านในโครงการของสัมมากรอยู่แล้ว
ลูกค้ากลุ่มนี้จะเป็นกลุ่มที่บริษัทฯให้บริการดูแลชุมชน สังคม และสิ่งแวดล้อม เพื่อให้เป็นสังคมคุณภาพ
ลูกค้ากลุ่มนี้จะเป็นกลุ่มที่ แนะนำญาติ พี่น้อง เพื่อน มาเป็นลูกค้าใหม่
หรือขยับขยายซื้อบ้านในโครงการของสัมมากรเพิ่มในเวลาต่อมา

ข. กลุ่มลูกค้าใหม่

หมายถึง กลุ่มที่ยังไม่ได้ซื้อบ้านของสัมมากร ในกลุ่มนี้สามารถแบ่งย่อยออกเป็น

• กลุ่มที่เคยแวะชมโครงการ
จะเป็นกลุ่มที่บริษัทฯให้ความสำคัญเพราะถือว่ามีความต้องการซื้อบ้านจะมีการจัดเก็บข้อมูลลูกค้าเพื่อนำมาวิเคราะห์ความต้องการและนำเสนอสินค้าที่ตรงตามความต้องการของลูกค้า
บริษัทฯจะสื่อสารข้อมูลให้ลูกค้าอย่างต่อเนื่องทั้งทางเอกสารและการติดต่อจากพนักงานขาย

•
กลุ่มที่ยังไม่เคยแวะชมโครงการจะเป็นกลุ่มลูกค้าที่ต้องใช้กลยุทธ์การโฆษณาประชาสัมพันธ์เพื่อให้เข้าถึงลูกค้าและกระตุ้นให้เกิดความสนใจ
พร้อมทั้งเชิญชวนให้แวะเยี่ยมชมโครงการ และบริษัทฯยังนำปัจจัยด้านอื่น
มาพิจารณาเพื่อหากลุ่มลูกค้าเพิ่มขึ้นด้วย เช่น

- ด้านทำเลที่อยู่อาศัยกลุ่มลูกค้าของสัมมากรส่วนใหญ่อาศัยอยู่ในรัศมีประมาณ 10
กิโลเมตรรอบโครงการและในปี 2549 นี้มีการตัดถนนใหม่หลายเส้นทาง
ซึ่งทำให้เกิดกลุ่มเป้าหมายในทำเลใหม่ๆ
ที่สามารถเดินทางมาถึงโครงการและสามารถเดินทางไปทำงานได้สะดวก

- ด้านอายุ กลุ่มเป้าหมายหลักของสัมมากรมีอายุในช่วง 25-35 ปี และช่วง 36-45 ปี ในปี 2549
นี้พบว่ากลุ่มเป้าหมายที่มีอายุ 36-45 ปี เพิ่มมากขึ้นอย่างชัดเจน

- ด้านสถานะทางสังคม กลุ่มเป้าหมายหลักของสัมมากรจัดอยู่ในระดับ C-B
ซึ่งสอดคล้องกับระดับราคาของสินค้า คือ ส่วนใหญ่ประมาณ 3-5 ล้านบาท

(ข) ภาวะการแข่งขัน

 • สภาพการแข่งขันในอุตสาหกรรม 

ปี 2549 ธุรกิจบ้านจัดสรรได้รับผลกระทบค่อนข้างสูงจากการชะลอตัวของสภาวะเศรษฐกิจ
การปรับขึ้นของราคาน้ำมัน และการเพิ่มขึ้นของอัตราดอกเบี้ยเงินกู้
เมื่อเศรษฐกิจชะลอตัวความเข้มงวดในการปล่อยสินเชื่อของสถาบันการเงินจะเพิ่มขึ้น
ปัญหาการเมืองก็ส่งผลต่อความเชื่อมั่นของลูกค้าค่อนข้างมาก
ยิ่งการแข่งขันสูงจะทำให้ราคาขายเฉลี่ยของบ้านพร้อมที่ดินในกรุงเทพและปริมณฑลลดลง
ซึ่งการลดลงนี้เกิดจากบริษัทฯพัฒนาที่ดินเน้นการสร้างบ้านที่เล็กลงเพื่อให้สอดคล้องกับกำลังซื้อของกลุ่มเป้าหมาย
นอกจากนี้อุปสงค์ในกลุ่มบ้านระดับราคาสูงก็ลดลง
ทำให้บริษัทพัฒนาที่ดินที่ขายบ้านในระดับราคาสูงหลายรายหันมาพัฒนาบ้านในระดับราคาถูกลงคือ
ระดับราคา 3-5 ล้านบาท เริ่มมากขึ้นในปี 2549 และจะส่งผลรุนแรงยิ่งขึ้นในปี 2550 ซึ่ง
ผู้ประกอบการต่างต้องใช้กลยุทธ์การตลาด
โดยเฉพาะกลยุทธ์ราคาและการส่งเสริมการขายเพื่อเร่งยอดขาย และรักษาส่วนแบ่งการตลาดไว้
ทำให้การแข่งขันทวีความรุนแรงขึ้น

คาดว่าในปี 2550 ตลาดอสังหาริมทรัพย์จะชะลอการเติบโตลง
เพราะสถานการณ์ทางด้านสังคมและการเมืองยังสับสนและธนาคารเข้มงวดการปล่อยสินเชื่อมากขึ้น
สำหรับตลาดคอนโดมิเนียมที่อยู่ตามแนวรถไฟฟ้าระบบราง และตลาดทาวน์เฮ้าส์ ระดับราคา 1-3
ล้านบาท ยังมีความต้องการอยู่ ส่วนบ้านเดี่ยวระดับราคา 3-5 ล้านบาท จะมีการแข่งขันสูงมาก
เพราะผู้ประกอบการรายใหญ่ได้หันมาขายในบ้านในระดับราคานี้มากขึ้น
เพราะเชื่อว่าเป็นตลาดที่ยังพอไปได้

• จำนวนคู่แข่งขัน

สำหรับคู่แข่งของบริษัทฯ ส่วนใหญ่เป็นบริษัทพัฒนาอสังหาริมทรัพย์รายใหญ่ เช่น บริษัท
แลนด์แอนด์เฮาส์ จำกัด (มหาชน) ,บริษัท พร็อพเพอร์ตี้ เพอร์เฟ็ค จำกัด (มหาชน) ,บริษัท
เอ็น.ซี. เฮาส์ซิ่ง จำกัด (มหาชน) และ บริษัท พฤกษา เรียลเอสเตท จำกัด (มหาชน)
และยังมีบริษัทจัดสรรรายย่อยอีกหลายราย

คู่แข่งรายสำคัญที่มีระดับราคาขาย กลุ่มเป้าหมาย
และที่ตั้งโครงการอยู่ในทำเลเดียวกับโครงการของสัมมากร

  ----------------------- ----------------- -----------------------------
  โครงการ/ทำเล            ที่ตั้ง               โครงการ

  มีนบุรี และนิมิตใหม่          ถนนสุวินทวงศ์        ศุภนิมิตร , คาซาลีนา, นลินเรสซิเด้นท์

                                            โรยัลพาร์ควิลล์, นิรันด์สิริ, รุ่งกิจ และ

                                            บุญนิมิต

  รังสิต-นครนายก คลอง 1 - 4 ถนนรังสิต - นครนายก ภัสสร 4, สถาพร, มัณฑนารังสิต 2,

                                            สินธานี, ดิสคอฟเวอรี่ บาหลีไฮน์ ,

                                            ดิสคอฟเวอรี่ บาหลีก้า, ลีฟวิ่งนารา
                                            และ

                                            เมธารมย์

  รังสิต-นครนายก คลอง 5 -   ถนนรังสิต - นครนายก ฟอร์เรสโฮม และ พฤกษา วิลเลจ 2
  13                                        

  นครอินทร์ และราชพฤกษ์      ถนนนครอินทร์และ     เพอร์เฟค เพลส พระราม 5, มัณฑนา

                          ถนนราชพฤกษ์        รัตนาธิเบศร์, มัณฑนา พระราม 5,

                                            เดอะซิตี้, โนเบิล จีโอ, ธนานนท์,
                                            สีวลี,

                                            บางกอกบูลเลอวาร์ด, กฤษณา และ

                                            อรุณวดี

  ราชพฤกษ์-ท่าอิฐ            ถนนราชพฤกษ์        เพอร์เฟค เพลส ท่าอิฐ, ธนันธร,
                                            สินบดี

                                            ประดับดาว 6, ภัสสร 7,ลภาวัน 15,
                                            ค่าซ่า

                                            และสราญสิริ
  ----------------------- ----------------- -----------------------------

ศักยภาพในการแข่งขันของบริษัท

• บริษัทฯได้รับการรับรองมาตรฐาน ISO 9001 : 2000
แสดงถึงศักยภาพในการดำเนินงานภายใน ซึ่งส่งผลต่อประสิทธิภาพในการแข่งขัน
และเป็นที่ยอมรับของลูกค้า

• บริษัทฯมีการจัดการด้านการเงินที่เป็นระบบ มีหนี้เงินกู้น้อย ทำให้ความเสี่ยงด้านการเงิน
และภาระดอกเบี้ยจ่ายมีจำกัด

• บริษัทฯ มีผลการดำเนินงานที่ผ่านมาอยู่ในเกณฑ์ดี
มีกำไรสะสมอยู่มากทำให้มีศักยภาพการทำกำไรสูง
และสามารถให้ผลตอบแทนผู้ถือหุ้นได้อย่างสม่ำเสมอ

• บริษัทฯ มีความแข็งแกร่งในตรา “สัมมากร” ทำให้ได้รับความเชื่อถือไว้วางใจจากลูกค้า

• บริษัทฯ เน้นการให้บริการหลังการขายอย่างต่อเนื่องทำให้ลูกค้าที่ซื้อแล้วเกิดความประทับใจ
มีการบอกต่อหรือแนะนำเพื่อน ญาติ พี่น้องมาซื้อ
นอกจากนี้ลูกค้าใหม่ที่แวะเข้าไปในโครงการของสัมมากร ก็จะประทับใจในการเอาใจใส่
ดูแลสภาพสังคม สิ่งแวดล้อม และบรรยากาศในโครงการ

•
บริษัทฯได้มีการปรับปรุงพัฒนาศักยภาพของโครงการให้สามารถแข่งขันได้ดีทั้งในสภาวะการปัจจุบันและในอนาคต

นอกจากนี้ ได้มีการปรับปรุงพัฒนาระบบฐานข้อมูลความต้องการของลูกค้าอย่างต่อเนื่อง
ทำให้สามารถพัฒนาสินค้าและบริการให้ตอบสนองความต้องการของลูกค้าได้

บริษัท สัมมากร จำกัด (มหาชน) มีประสบการณ์ในการทำธุรกิจบ้านจัดสรรมากว่า 30 ปี
โดยมีกลุ่มเป้าหมายหลัก คือ ผู้มีรายได้ระดับปานกลาง อาศัยอยู่ในเขตกรุงเทพฯ และปริมณฑล
หลักในการพัฒนา โครงการบ้านจัดสรรของบริษัทฯจะเน้นที่สภาพสังคม รวมถึงสภาพแวดล้อม
ระบบสาธารณูปโภค สิ่งอำนวยความสะดวก ความปลอดภัยและการบริการหลังการขาย
เพื่อให้เกิดสังคมคุณภาพทำให้บริษัทเป็นที่ยอมรับตลอดมา

อย่างไรก็ตาม บริษัทฯยังมีจำนวนโครงการค่อนข้างน้อย
และการกระจายตัวยังไม่ครอบคลุมทั่วทุกทำเลในเขตกรุงเทพและปริมณฑล
ทำให้บริษัทเป็นที่รู้จักเฉพาะในทำเลที่มีโครงการตั้งอยู่เท่านั้น
ดังนั้นการโฆษณาประชาสัมพันธ์จะเน้นเจาะกลุ่มเป้าหมายแบบเจาะจงในเขตพื้นที่ที่มีโครงการตั้งอยู่สื่อหลักที่บริษัทฯใช้
คือ ป้ายโฆษณา การออกบูธ และไดเรกเมล์ ซึ่งบริษัทได้มีการพัฒนาฐานข้อมูลของบริษัท
เพื่อให้ทราบถึงความต้องการของกลุ่มเป้าหมาย สามารถนำเสนอสินค้าที่ตรงกับความต้องการ
นอกจากนี้ยังสามารถบริหารงบประมาณในการโฆษณาได้อย่างมีประสิทธิภาพ

ในปี 2549 บริษัทได้เปิดตัวโครงการใหม่บนทำเลฝั่งตะวันตกของกรุงเทพ คือ โครงการสัมมากร
ราชพฤกษ์ ตั้งอยู่ติดถนนราชพฤกษ์ (ช่วงถนนรัตนาธิเบศร์ถึงถนน 345) พัฒนาเป็นบ้านเดี่ยวขนาด
50-60 ตารางวาราคาประมาณ 3-4 ล้านบาท จุดเด่นของโครงการ คือ
อยู่ติดถนนใหญ่เดินทางสะดวก
แบบบ้านเน้นพื้นที่ใช้สอยที่กว้างและโปร่งสบายมีห้องทำงานชั้นล่างซึ่งสามารถปรับเปลี่ยนเป็นห้องนอนสำหรับผู้สูงอายุได้ใช้วัสดุคุณภาพและควบคุมคุณภาพงานก่อสร้างอย่างใกล้ชิด
นอกจากนี้บริษัทยังเน้นการบริการก่อนและหลังการขาย
เพื่อเพิ่มความเชื่อมั่นและความพึงพอใจให้แก่ลูกค้าทุกคน

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

การผลิตและนโยบายการผลิต

• บริษัทฯมีนโยบายการสร้างที่อยู่อาศัยประเภทบ้านเดี่ยวระดับราคาปานกลาง
เพื่อให้สอดคล้องกับความต้องการที่อยู่อาศัยของลูกค้า
นอกจากนี้บริษัทฯมีนโยบายในการควบคุมคุณภาพของผู้รับเหมาให้มีการก่อสร้างบ้านที่มีคุณภาพได้มาตรฐานตามที่กำหนด
เช่น มีการกำหนดมาตรฐานการก่อสร้างและวัสดุก่อสร้างเอาไว้
มีหัวหน้างานประจำแต่ละโครงการคอยควบคุมดูแลและมีหน่วยงานตรวจสอบรับผิดชอบตรวจตรางานของผู้รับเหมา
อย่างสม่ำเสมอ

การจัดหาวัตถุดิบ

•
ในการจัดซื้อที่ดินนั้นบริษัทฯมีนโยบายจัดซื้อที่ดินโดยพิจารณาจากสภาพแวดล้อมและความพร้อมของระบบสาธารณูปโภคขั้นพื้นฐานเป็นสำคัญ
เช่น สามารถเดินทางได้สะดวก และมีศักยภาพในการที่จะนำมาพัฒนาทั้งในปัจจุบันและในอนาคต
ซึ่งการจัดซื้อที่ดินดังกล่าวนั้นบริษัทฯอาจติดต่อซื้อผ่านนายหน้า หรือ
ติดต่อซื้อที่ดินโดยทีมงานของบริษัทฯโดยตรง

สภาพปัญหาเกี่ยวกับวัตถุดิบ

• ส่วนวัสดุก่อสร้างนั้น ส่วนใหญ่ใช้วัสดุภายในประเทศ
บริษัทฯใช้วิธีเจรจาซื้อขายล่วงหน้าโดยประมาณการจำนวนที่ต้องใช้แต่ละปี
และทำข้อตกลงกับผู้ขายไว้เพื่อให้มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่อง
และทันเวลา บริษัทฯมีการตกลงซื้อขายวัสดุจากผู้จำหน่ายหลายราย ในขณะนี้มีจำนวนกว่า 10 ราย
เป็นการป้องกันปัญหาความเสี่ยงเรื่องการพึ่งพาผู้จัดจำหน่ายน้อยราย

(ข) ผลกระทบต่อสิ่งแวดล้อม

• ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน
เข้าสู่แหล่งน้ำสาธารณะหากระบบบำบัดไม่ดีพอก็อาจมีผลกระทบต่อสิ่งแวดล้อม
สำหรับบริษัทฯได้มีการจัดทำระบบบำบัดน้ำเสียที่ถูกต้องได้มาตรฐานและมีการตรวจสอบซ่อมบำรุงอุปกรณ์ต่างๆ
ให้มีสภาพพร้อมใช้งานได้ดีอยู่เสมอ ดังนั้นบริษัทฯ จึงไม่มีปัญหาเกี่ยวกับสิ่งแวดล้อมแต่อย่างใด

(4) งานที่ยังไม่ได้ส่งมอบ

งานที่ยังไม่ได้ส่งมอบประกอบด้วยค่าก่อสร้างบ้านและค่าพัฒนาที่ดิน ณ วันที่ 31 ธันวาคม 2549 มี
มูลค่า 446.47 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

+----------------------------------+-----------+-----------+-----------+
| ค่าก่อสร้างและพัฒนาที่ดิน               | 2549      | 2548      | 2547      |
+----------------------------------+-----------+-----------+-----------+
| โครงการบางกะปิ                    | 25.46     | 26.97     | 33.10     |
+----------------------------------+-----------+-----------+-----------+
| โครงการมีนบุรี                      | 27.01     | 31.58     | 39.13     |
+----------------------------------+-----------+-----------+-----------+
| โครงการนิมิตใหม่                    | 42.04     | 64.90     | 56.51     |
+----------------------------------+-----------+-----------+-----------+
| โครงการรังสิตคลอง 2                | 82.20     | 85.99     | 88.16     |
+----------------------------------+-----------+-----------+-----------+
| โครงการรังสิตคลอง 7                | 50.81     | 59.64     | 65.13     |
+----------------------------------+-----------+-----------+-----------+
| โครงการนครอินทร์                   | 117.27    | 134.23    | 189.70    |
+----------------------------------+-----------+-----------+-----------+
| โครงการราชพฤกษ์                   | 101.68    | -         | -         |
+----------------------------------+-----------+-----------+-----------+
| รวม                              | 446.47    | 403.31    | 471.73    |
+----------------------------------+-----------+-----------+-----------+